CELEX: 32016Y0421(01)
Language: hr
Date: 2016-03-21 00:00:00
Title: Preporuka Europskog odbora za sistemske rizike оd 21. ožujka 2016. o izmjeni Preporuke ESRB/2012/2 o financiranju kreditnih institucija (ESRB/2016/2)

21.4.2016   
            
            
               HR
            
            
               Službeni list Europske unije
            
            
               C 140/1
            
         PREPORUKA EUROPSKOG ODBORA ZA SISTEMSKE RIZIKE
   оd 21. ožujka 2016.
   o izmjeni Preporuke ESRB/2012/2 o financiranju kreditnih institucija
   (ESRB/2016/2)
   (2016/C 140/01)
   OPĆI ODBOR EUROPSKOG ODBORA ZA SISTEMSKE RIZIKE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1092/2010 Europskog parlamenta i Vijeća od 24. studenoga 2010. o makrobonitetnom nadzoru financijskog sustava Europske unije i osnivanju Europskog odbora za sistemske rizike (1), a posebno njezin članak 3. stavak 2. točke (b), (d) i (f) te članke 16. do 18.,
   uzimajući u obzir Odluku ESRB/2011/1 Europskog odbora za sistemske rizike od 20. siječnja 2011. o donošenju Poslovnika Europskog odbora za sistemske rizike (2), a posebno njezin članak 15. stavak 3. točku (e) te članke 18. do 20.,
   budući da:
   
               (1)
            
            
               20. prosinca 2012. Opći odbor Europskog odbora za sistemske rizike (ESRB) donio je Preporuku ESRB/2012/2 (3). Preporuka ima za cilj poticati održive strukture financiranja kreditnih institucija.
            
         
               (2)
            
            
               Kako bi se postigli ciljevi preporuke ESRB/2012/2, od nacionalnih nadzornih tijela (u daljnjem tekstu „NSA-i”), nacionalnih makrobonitetnih tijela i Europskog nadzornog tijela za bankarstvo (EBA) zatraženo je poduzimanje određenih mjera u okviru rokova utvrđenih u odjeljku 2(3) Preporuke ESRB/2012/2.
            
         
               (3)
            
            
               16. rujna 2014. Opći odbor odlučio je produljiti neke rokove za šest do dvanaest mjeseci. Prema revidiranom rasporedu, EBA bi trebala dostaviti ESRB-u privremeno izvješće koje sadrži prvu procjenu rezultata provedbe Preporuke A(5) iz Preporuke ESRB/2012/2 do 31. ožujka 2016. i konačno izvješće ESRB-u i Vijeću Europske unije do 30. lipnja 2016. Ta izvješća trebaju se temeljiti na podacima o planovima financiranja koje NSA-i dostavljaju EBA-i. Međutim, EBA je navela da neće biti moguće u potpunosti ispoštovati utvrđene vremenske rokove zbog kašnjenja u dostavi podataka.
            
         
               (4)
            
            
               Sveobuhvatni cilj ESRB-a jest sprječavanje ili ublažavanje sistemskih rizika na pravovremen i učinkovit način. Opći odbor smatra da spajanje privremenog i konačnog izvješća o Preporuci A(5) u jedno izvješće, koje EBA treba dostaviti, te produljenje vremenskih rokova za dostavu izvješća ESRB-u i Vijeću za dodatnih dvanaest mjeseci, ne bi ugrozilo uredno funkcioniranje financijskih tržišta niti značilo da će Preporuka A(5) ostati neprovedena.
            
         
               (5)
            
            
               Opći odbor bi stoga trebao produljiti odgovarajući vremenski rok kako bi se EBA-i omogućilo dovoljno vremena za poduzimanje mjera potrebnih za provedbu Preporuke A(5).
            
         
               (6)
            
            
               Preporuku ESRB/2012/2 trebalo bi stoga na odgovarajući način izmijeniti,
            
         DONIO JE OVU PREPORUKU:
   Preporuka ESRB/2012/2 mijenja se kako slijedi:
   
               1.
            
            
               Odjeljak 2(3)(1) zamjenjuje se sljedećim:
               
                           „1.
                        
                        
                           
                              Preporuka A – Nacionalna nadzorna tijela zadužena za nadzor banaka, nacionalna nadzorna tijela i druga tijela s makrobonitetnim mandatom i EBA moraju izvještavati u skladu sa sljedećim rasporedom:
                           
                                       (a)
                                    
                                    
                                       do 31. prosinca 2015., nacionalna nadzorna tijela zadužena za nadzor banaka moraju dostaviti ESRB-u privremeno izvješće koje sadrži prvu procjenu rezultata provedbe Preporuka A(1) i (2);
                                    
                                 
                                       (b)
                                    
                                    
                                       do 31. srpnja 2016., nacionalna nadzorna tijela zadužena za nadzor banaka moraju dostaviti ESRB-u i Vijeću konačno izvješće o Preporukama A(1) i (2);
                                    
                                 
                                       (c)
                                    
                                    
                                       do 31. prosinca 2015., nacionalna nadzorna tijela i druga tijela s makrobonitetnim mandatom moraju dostaviti ESRB-u privremeno izvješće koje sadrži prvu procjenu rezultata provedbe Preporuke A(3);
                                    
                                 
                                       (d)
                                    
                                    
                                       do 30. rujna 2016. nacionalna nadzorna tijela i druga tijela s makrobonitetnim mandatom moraju dostaviti ESRB-u i Vijeću konačno izvješće o provedbi Preporuke A(3);
                                    
                                 
                                       (e)
                                    
                                    
                                       do 30. lipnja 2014., EBA mora dostaviti ESRB-u i Vijeću smjernice iz Preporuke A(4);
                                    
                                 
                                       (f)
                                    
                                    
                                       do 31. ožujka 2017., EBA mora dostaviti ESRB-u i Vijeću izvješće o provedbi Preporuke A(5).”;
                                    
                                 
                     
         
               2.
            
            
               U Prilogu, točka V.1.3.1 zamjenjuje se sljedećom:
               „V.1.3.1.   Raspored
               
               Nacionalna nadzorna tijela zadužena za nadzor banaka, nacionalna nadzorna tijela i druga tijela s makrobonitetnim mandatom i EBA moraju dostavljati izvješća ESRB-u i Vijeću o mjerama koje su donijeli na temelju te Preporuke ili odgovarajuće opravdati svako nepostupanje u skladu sa sljedećim rasporedom:
               
                           a.
                        
                        
                           do 31. prosinca 2015., nacionalna nadzorna tijela zadužena za nadzor banaka moraju dostaviti ESRB-u privremeno izvješće koje sadrži prvu procjenu rezultata provedbe Preporuka A(1) i (2);
                        
                     
                           b.
                        
                        
                           do 31. srpnja 2016., nacionalna nadzorna tijela zadužena za nadzor banaka moraju dostaviti ESRB-u i Vijeću konačno izvješće o Preporukama A(1) i (2);
                        
                     
                           c.
                        
                        
                           do 31. prosinca 2015., nacionalna nadzorna tijela i druga tijela s makrobonitetnim mandatom moraju dostaviti ESRB-u privremeno izvješće koje sadrži prvu procjenu rezultata provedbe Preporuke A(3);
                        
                     
                           d.
                        
                        
                           do 30. rujna 2016. nacionalna nadzorna tijela i druga tijela s makrobonitetnim mandatom moraju dostaviti ESRB-u i Vijeću konačno izvješće o provedbi Preporuke A(3);
                        
                     
                           e.
                        
                        
                           do 30. lipnja 2014., EBA mora dostaviti ESRB-u i Vijeću smjernice iz Preporuke A(4);
                        
                     
                           f.
                        
                        
                           do 31. ožujka 2017., EBA mora dostaviti ESRB-u i Vijeću izvješće o provedbi Preporuke A(5).”.
                        
                     
         
      Sastavljeno u Frankfurtu na Majni, 21. ožujka 2016.
      
         
            Predsjednik ESRB-a
         
         Mario DRAGHI
      
   
   
      (1)  SL L 331, 15.12.2010., str. 1.
   
   
      (2)  SL C 58, 24.2.2011., str. 4.
   
   
      (3)  Preporuka ESRB/2012/2 Europskog odbora za sistemske rizike od 20. prosinca 2012. o financiranju kreditnih institucija (SL C 119, 25.4.2013., str. 1.).